ועדת החוקה, חוק ומשפט, כנסת 23, פרוטוקול מספר 92, 2020-08-19 10:00

יעקב אשר: בוקר טוב לכולם.

יעקב אשר: אנחנו נמצאים בישיבה שכבר התחילה אתמול.

יעקב אשר: הנושא הוא הצעת תקנות סמכויות מיוחדות להתמודדות עם נגיף הקורונה החדש (הגבלת פעילות במקומות עבודה) (תיקון), והשני הצעת תקנות סמכויות מיוחדות להתמודדות עם נגיף הקורונה החדש (הגבלת פעילות במקומות עבודה), התש"ף-2020.

יעקב אשר: לפני שניכנס לדיון עצמו, נקרא את התקנות.

יעקב אשר: אתמול היה דיון.

יעקב אשר: אנחנו נמצאים במשא ומתן מול משרדי הממשלה בכמה נושאים, חלק מהדברים קיבלו וחלק – לא, נדבר על זה בקצרה.

יעקב אשר: קודם כל ולפני הכול אנחנו נקרא את הנוסח ואחר כך ניכנס לדיון עצמו.

יעקב אשר: בבקשה, גברתי היועצת המשפטית.

תמי סלע: נקרא את הנוסח המשולב עם התיקונים.

יעקב אשר: מה שכבר סוכם.

תמי סלע: כמו שאמרת, יש שני סטים, המקורי והתיקון.

קארין אלהרר: אבל חלק הקראנו, לא?

יעקב אשר: לא, לא הקראנו.

יעקב אשר: אתמול היה דיון בלי הקראה, עכשיו אנחנו יוצאים ידי חובת ההקראה.

תמי סלע: 6(א) ו-(ב) זאת התקנה היחידה שקראנו.

יעקב אשר: אם קראנו, תדלגי.

תמי סלע: יש פה תוספת ראשונה, שזה נוסח ההתחייבות שחותם עליו הממונה לענייני קורונה, והתוספת השנייה שמונה את כל אותם תחומי פעילות.

תמי סלע: אני לא אקרא את כולה, רק את התחומים עצמם, שמחורגים גם מתקנה 6 לעניין סגירת מקום עבודה בשל חקירה אפידמיולוגית, וגם לעניין החובה להתקין מחיצות בסיטואציה של עבודה משרדית: יש פה את המגזר הפיננסי, שירותים שהם חיוניים או שתומכים שירותים חיוניים לפי ההגדרה; אנרגיה - -

קארין אלהרר: לא יאומן, אין לתאר, לבנקים - - -

תמי סלע: - - תחום המים; זכויות ניצולי שואה; מזון ומשקאות; שירותי הובלה, אחסנה ועמילות מכס; חקלאות; טואלטיקה, ניקיון ותמרוקים; נמלים וספנות; תחבורה; המוסד לביטוח לאומי; רשויות מקומיות; תקשורת; עבודה, שירותי רווחה, עלייה וקליטה; הגנת הסביבה; שוויון חברתי; דת וקבורה; שונות; שליחות ובלדרות; שיכון; שירותי בריאות, אופטיקה, פארמה; תומך בינוי ותשתיות; נותני שירותים לממשלה; מפעלים שהפסקת פעילותם עלולה לגרום לפגיעה רבה בכלכלה המשפיעה על המשק; מיסוי; חינוך שפה צריך דווקא לעשות הבהרה לחוק עצמו, המחריג את המוסדות שמקיימים פעילות חינוך מהתקנות האלה; וכללי – שירותי תמיכה.

תמי סלע: סיימנו את ההקראה.

יעקב אשר: של שני הדברים.

קארין אלהרר: אתה מעלה להצבעה?

יעקב אשר: רגע, אני עוד לא מעלה דבר.

אלי אבידר: יש הצבעה?

יעקב אשר: אני רוצה להצביע.

יעקב אשר: כן, אני רוצה להצביע, אני רק מבקש שכרגע תמי תציין בקצרה את הנקודות שהעלינו אתמול.

יעקב אשר: נשמע את משרד הבריאות.

יעקב אשר: ברשותכם, אני קודם כל רוצה לקדם בברכה את ד"ר שרון אלרעי-פרייס לרגל התמנותה לראש שירותי בריאות הציבור בימים אלה.

יעקב אשר: היא מחליפה את פרופ' סדצקי.

יעקב אשר: אנחנו מאחלים לך הצלחה מכל הלב, גם אופוזיציה וגם קואליציה.

יואב סגלוביץ': בעיקר האופוזיציה.

יואב סגלוביץ': ..

קארין אלהרר: האופוזיציה יותר...

ניצן הורוביץ: לא מקנאים בך, מה שנקרא.

ניצן הורוביץ: ..

יעקב אשר: אנחנו יודעים את החשיבות הגדולה של הדברים, אבל אנחנו גם רוצים שתדעי שאחד הדברים עליהם אנחנו מדברים כל הזמן זה לקבל את חוות הדעת, לקבל את התחזיות על בסיס של מצע עובדתי ככל הניתן.

יעקב אשר: יש לי מחלוקת עם החברים שלי לגבי הנתונים.

יעקב אשר: אני חושב שעד היום הנתונים שיש הם לא נתונים מדעיים בכלל, במיוחד איפה אדם נדבק.

אלי אבידר: דווקא עם זה אין לנו מחלוקת.

ניצן הורוביץ: כולנו מסכימים אתך.

אלי אבידר: אבל יש לנו מחלוקת לאן אתה לוקח ולאן אתה מביא את זה.

יעקב אשר: לא הלכתי ולא הבאתי עוד, על מה אתה מדבר?

אלי אבידר: הבאת – הבאת כמה חוקים שלא נשכח לך, הבאת.

יעקב אשר: אוי, ולכן מאוד מאוד חשוב לנו, גברתי – ואולי נעשה את זה בהזדמנות תוך כדי הדברים, בוודאי כשזה יגיע – לקבל את הנתונים ואת הידיעה לגבי הניתוחים האפידמיולוגיים.

יעקב אשר: אם יש בעיה בנתונים, אז תגידו גם ביושר: יש בעיה בנתונים, ובואו נדבר כרגע על הערכות סיכונים ולא על נתונים, כי אלה שני דברים שונים.

יעקב אשר: אבל מאחר שהישיבה קצרה, נאחל לך שרון בהצלחה.

יעקב אשר: אני רוצה לנסות להגיד את סדר הדברים, כמו שאני רואה אותו.

אלי אבידר: תיתן לנו גם או שבאנו רק לשמוע אותך?

יעקב אשר: אבל הדיון עכשיו יהיה רק על הנושאים שעלו אתמול, אלא אם כן עלה עוד משהו מתוך הנושאים.

יעקב אשר: למיטב הבנתי, יש שתיים או שלוש תקנות שאותן ביקשנו – תמי, אני מבקש לומר את הנקודות בקצרה.

יעקב אשר: משרד הבריאות יגיד את הדברים שלו בינתיים, כי יש התקדמויות – לא מספיק טובות, ולאחר מכן אני אציע את ההצעה שלי ואתם תציעו את ההצעה שלכם ונצביע, אבל אני כן רוצה להצביע.

יעקב אשר: אני יכול להשאיר את המצב ככה ולתת לזה להתגלגל – לא רוצה.

קארין אלהרר: אפשר להירשם לרשות דיבור?

יעקב אשר: בוודאי, אבל אחרי הסדר שאני אמרתי.

יעקב אשר: בבקשה, תמי.

קארין אלהרר: ברור, אחרי, מתי שהיושב-ראש יגיד.

ניצן הורוביץ: תבקש דחייה של 100 יום.

תמי סלע: יש שתי תקנות, שההוראות שעלו בהן מחייבות תיקון והתאמה של הצווים לפי פקודת בריאות העם, ולא של התקנות פה, הן כדי להבהיר שהמעסיקים שהתקנות לא חלות עליהם – לא יחולו עליהם הוראות אחרות מחמירות יותר או מקבילות מכוח פקודת בריאות העם, שאמרו לנו שימחקו את - -

יעקב אשר: היתה בעניין הזה הבהרה לפרוטוקול.

תמי סלע: - - הרלוונטיות והצווים; וגם לגבי גובה המחיצה, שלא תהיה סתירה בין ההוראה בתקנות כאן לבין ההוראות בצו - - -

יעקב אשר: אני רוצה לאפשר מילה אחת כדי להרגיע את הבחור מהמחיצות שדיבר בשם הרבה אנשים.

יעקב אשר: משרד הבריאות, אם אפשר לומר משפט אחד.

מיכל גולדברג: יש הוראה בצו בריאות העם – בכלל, כל הנושא של חובת עטיית מסיכה מוסדר בצו בריאות העם, וההוראה הרלוונטית שם קובעת שקיימת באופן גורף חובת עטייף מסיכה, למעט במקרים חריגים.

מיכל גולדברג: יש שם הוראה שאומרת שאדם השוהה במקום סגור ומופרד אינו חייב בעטיית מסיכה.

מיכל גולדברג: כשאדם שוהה במקום סגור ומופרד, המשמעות שלו היא בין היתר אדם או עובד שנמצא בתא עבודה – יש פה התייחסות מפורשת לעובד שנמצא בתא עבודה בחלל פתוח, עם גובה המחיצה אשר מפרידה בין האדם לבין אנשים אחרים באותו חלל של 1.20 סנטימטרים לפחות - -

יעקב אשר: בישיבה.

מיכל גולדברג: - - נכון, ובלבד שהאדם שאינו עוטה מסיכה יושב.

מיכל גולדברג: אם הוא עומד, אם הוא מבצע את העבודה בעמידה, גובה המחיצה הוא שני מטרים.

ניצן הורוביץ: זה תקין?

מיכל גולדברג: אני מניחה שכן.

יעקב אשר: זאת שאלת קיטבג מה שאתה עושה עכשיו.

ניצן הורוביץ: אני רוצה לדעת אם אני לא מסכן חלילה.

מיכל גולדברג: כדי שהאדם יהיה פטור, יישב בחלל העבודה ללא מסיכה, הוא צריך שגובה המחיצה בזמן שהוא יושב יהיה 1.20 מטר.

מיכל גולדברג: זו ההוראה לעניין עטית מסיכה.

מיכל גולדברג: אין פה סתירה מבחינתנו.

אלי אבידר: תאמין לי שחליפת אסטרונאוט כבר הייתה עולה לנו לפחות.

יעקב אשר: לגבי הבקשה שעלתה אתמול - - -

תמי סלע: גם לגבי מעסיקים קטנים – שלא ייצא שהתקנות האלה לא חלות, אבל חלות עליהם הוראות מקבילות.

יעקב אשר: על זה דיברנו, על חוק בריאות העם.

תמי סלע: האם יש דברים שצריכים להימחק?

תמי סלע: הוראות שצריכים לתקן אותן בצווים, בפקודת בריאות העם בהקשר הזה?

תמי סלע: כי יש דברים מקבילים שכן חלים.

מיכל גולדברג: מבחינתנו אין הוראות שצריכות להימחק בצו בריאות העם.

יעקב אשר: נאמר אתמול שלא יחולו.

יעקב אשר: תמי, אם אני הבנתי נכון, מה שנאמר אתמול לפרוטוקול מטעם משרד הבריאות - - -

תמי סלע: שזה גם יהיה כך פורמלית לפי החוק, ולא רק לפרוטוקול.

תמי סלע: אלה דברים שהם מכוח החוק.

יעקב אשר: שלא יהיה מצב שיחולו שני דברים.

מיכל גולדברג: לעניין עטית מסיכה, חלות ההוראות - -

תמי סלע: - - עטית מסיכה כן, אבל כללי התו הסגול או דומיהם - - -

מיכל גולדברג: אז היו הוראות, הייתה באמת הוראה בצו בידוד בית שנמחקה לגבי חובת נותן שירות.

מיכל גולדברג: ההוראה שהתקנו בתקנות הגבלת פעילות – ההוראה הזו אכן נמחקה.

יואב סגלוביץ': אין כפילות?

מיכל גולדברג: לא.

יעקב אשר: היא אומרת שיש אופציה לכפילות, אבל לא קיימת הכפילות.

יעקב אשר: הם לא משנים כרגע את צו בריאות העם, אבל הם הודיעו שמה שגובר הוא ההחלטות הספציפיות.

יואב סגלוביץ': אז למה לא לבטל את מה שיש בצו בריאות העם?

יעקב אשר: זה דיון אחר.

יואב סגלוביץ': לא, זה אותו דיון.

יעקב אשר: צו בריאות העם הוא רחב מאוד.

יואב סגלוביץ': אבל לא יכול להיות מצב שיש שני מקורות סמכות על אותו דבר – אחד בשליטה של הכנסת, והשני לא בשליטה של הכנסת.

יואב סגלוביץ': לא יכול להיות מצב כזה.

יעקב אשר: אני גם מסכים אתך, וזאת סוגיה שנמצאת על השולחן.

יעקב אשר: היא לא נמצאת כרגע בעניין הזה.

יעקב אשר: היא לאורך הרבה מאוד דברים.

יעקב אשר: צו בריאות העם זה דיון רחב מאוד בעניין הזה.

יעקב אשר: יש גם הצעת חוק שלהם שעברה במליאה בשבוע שעבר ואמורה להיות נידונה בוועדת הרווחה.

יואב סגלוביץ': שזה גם בעייתי.

יעקב אשר: שם הבעיות, שם יצטרך להיות הדיון הממצה בעניין הזה.

יעקב אשר: אני גם אומר כמוך, אבל בדיון הקודם הבהרנו שלגבי ההנחיות הללו – זה גובר.

יואב סגלוביץ': השאלה שלי היא מדוע אנחנו צריכים לאשר משהו היום?

יואב סגלוביץ': היום זה אצלנו.

יואב סגלוביץ': אני לא יודע מה קורה במקומות אחרים, מדוע אנחנו נדרשים לאשר משהו, שיש לו פתרון במקום אחר?

יעקב אשר: אתה מדבר כרגע אם לאשר את פקודת העם או לא לאשר את פקודת העם.

יואב סגלוביץ': לא, אני מאשר להם את התקנות.

יעקב אשר: אתה לא מאשר להם פה את צו פקודת העם.

יואב סגלוביץ': אבל יש פה כפילות.

יואב סגלוביץ': אני אומר שאת מה שכפול, אני לא רוצה לאשר היום.

קארין אלהרר: זה גם לא קשור לכפול.

יעקב אשר: מה אתה עושה?

יעקב אשר: אתה נותן להם להתנהל בלי כלום.

יואב סגלוביץ': מה זה בלי כלום?

יואב סגלוביץ': יש צו בריאות העם.

יעקב אשר: אתה רוצה שיתנהלו - - -

יואב סגלוביץ': או זה או זה.

יעקב אשר: אבל זה בהצעת חוק שנמצאת על שולחן הכנסת, ושם היא תטופל.

יעקב אשר: אני מקווה שהיא תטופל כמו שצריך.

תמי סלע: על מעסיקים שיש להם 10 עובדים ומעלה, בוודאי שאם יש סתירה – זה גובר.

תמי סלע: החשש שלנו היה שדווקא לגבי הקטנים, האמירה פה שלא רוצים להכביד עליהם - - -

יואב סגלוביץ': מה זה האמירה?

תמי סלע: לא, זה מה שבא לידי ביטוי בתקנות האלה, להבטיח שכתוצאה מהריק לא יחולו עליהם עכשיו הוראות אחרות.

תמי סלע: רצינו לבקש הבהרה - -

יעקב אשר: - - ואת ההבהרה הזאת קיבלנו.

יעקב אשר: עכשיו אתה עולה level, שהוא נכון, אבל הוא לא לעכשיו, כי אחרת ממה נפשך, אם זאת כפילות, אני מעדיף שישתמשו - - -

יואב סגלוביץ': אני לא רוצה לפתוח את זה רחב מדי.

יעקב אשר: זה רחב מאוד.

יואב סגלוביץ': למה לא הכניסו את פקודת בריאות העם ועשו פקודת בריאות העם בזמן שיש את חוק הקורונה הגדול?

יואב סגלוביץ': למה עושים את זה?

יואב סגלוביץ': הרי זה לא סתם נולד.

יעקב אשר: זה משהו רחב וארכאי, יש לי מה לומר על זה.

יואב סגלוביץ': העניין הוא מאוד פשוט.

יואב סגלוביץ': היה פה בכנסת מהלך, מהלך עוקף של משרד הבריאות של חוק הקורונה הגדול.

יואב סגלוביץ': בגלל זה הגישו הצעה, שהייתה צריכה להיות בתוך הדבר הזה, אלא אם כן אני out of focus לגמרי, ככה אני רואה את הדברים.

תמי סלע: הצעה לתיקון פקודת בריאות העם?

יואב סגלוביץ': לא, הרי מה קרה?

יואב סגלוביץ': החריגו פה קטעים מסוימים.

יעקב אשר: יואב, תרשה לי, אני רוצה להספיק.

יואב סגלוביץ': אבל אני מסביר שזה משהו שיותר עמוק, ועל זה לא קיבלנו הסבר.

יעקב אשר: תאמין לי שיש לי הסבר הרבה יותר עמוק כמה זה עמוק,.

יואב סגלוביץ': אבל אני רוצה לשמוע את ההסבר ממשרד הבריאות למה הם עשו את זה.

יעקב אשר: אבל לא עכשיו.

יואב סגלוביץ': אבל זה קשור לזה.

יעקב אשר: זה קשור ולא קשור.

יעקב אשר: אין בעיה, אתה רוצה שנשאיר את זה רק על צו בריאות העם כרגע?

יעקב אשר: עזוב, צו בריאות העם זה דבר רחב מאוד, הוא דבר שצריך לטפל בו.

יואב סגלוביץ': חוק הקורונה הגדול היה אמור לעשות את כל מה שקשור לטיפול בנגיף במסגרת אחת.

יואב סגלוביץ': באו וקיבלו החלטה, שלא ניתן הסבר למה היא נעשתה, ואכן העבירו בקריאה ראשונה.

יואב סגלוביץ': אני לא כופר בזה שזה היה, את ההסבר למה זה נעשה אני לא מבין.

יעקב אשר: בסדר.

יעקב אשר: הלאה, נושא נוסף.

יואב סגלוביץ': בסדר, אתה מסכים אתי?

יעקב אשר: אני מסכים אתך, אבל כרגע לא נוכל לטפל בזה.

קארין אלהרר: אפשר לדבר?

יעקב אשר: בואי נגיד את הסעיפים ותדברי על הסעיף שאת רוצה.

תמי סלע: הדבר שמופיע כתקנה 3 הוא לא דחוף.

תמי סלע: רצינו להבהיר שאחריות המעסיק היא על כל הכללים, והממונה על ענייני קורונה, כולל החובה לעטות מסיכה - - -

יעקב אשר: זה ההערות המשפטיות שלנו.

תמי סלע: בתקנה 4 לא הייתה הסכמה לגבי חומרי חיטוי מכל מיני שיקולים, תקציביים ואחרים, בדרך כלל זה מתקיים.

תמי סלע: תקנה 6 היא תקנה שעמדנו עליה ארוכות בדיון לגבי הסגירה לצורך חקירה אפידמיולוגית.

תמי סלע: אנחנו הצענו כל מיני דרכים להפוך את התקנה ליותר מידתית ותואמת את מה שגם הוצהר פה לגבי השימוש שבה.

תמי סלע: הייתה התקדמות בעניין הזה.

תמי סלע: כן מוכנים להגיד שקיים חשש להדבקה נוספת ושייעשה שימוש בהיקף שאינו עולה על הנדרש.

תמי סלע: לטעמנו, חשש להדבקה נוספת תמיד קיים, זה לא אומר הרבה מעבר לזה שעובד אחד נדבק.

יעקב אשר: אנחנו ביקשנו יותר להדגיש אם החשש הוא להדבקה רחבה, ולא אכפת לי שה"רחבה" גם תתוחם לאותו בית עסק.

יעקב אשר: איפה אנחנו כן רוצים שיטפלו?

יעקב אשר: אם אנחנו יודעים שיש בסיס אמיתי לכל מי שהיה באותו מקום עבודה להידבק, אבל אם היה אחד, ובמקרה האחד הזה שיושב בעליית הגג של הבניין, צריך להפעיל את ההיגיון.

יעקב אשר: לכן ביקשנו בחינת דרכים חלופיות, חשש להתפשטות רחבה, השלכות סגירה גם על העובדים וגם על מקבלי השירותים, שזה יהיה משהו מידתי.

יעקב אשר: לא ביקשנו לקבוע מסמרות שאי-אפשר, להפך, אפשר אבל – לא הייתי רוצה עכשיו להיכנס לוויכוח הזה.

שרון אלרעי-פרייס: אבל אני אשמח להגיב.

יעקב אשר: השאלה אם אני אשמח שתגידי עכשיו את זה, כי אנחנו בכל מקרה שולחים אתכם לעשות שיעורי בית עד יום מסוים, עם "חתימת הורים" מה שנקרא.

תמי סלע: לגבי תקנה 6 כן היה גם עניין של ההשגה.

תמי סלע: פה באותה תקנה הייתה הסכמה לקצר את המועד ל-24 שעות ולא ל-48 שעות.

תמי סלע: בעניין הזה כן הייתה הסכמה לקצר.

יעקב אשר: אין לנו הרבה זמן לדיון, ואני כן רוצה להצביע היום.

יעקב אשר: יש נוסח שאנחנו הצענו, זה לא כזה ראה וקדש, אבל הרעיון הוא להכניס בתוך שיקול הדעת – הרי זאת הבניה של שיקול הדעת של הרופא המחוזי, שאנחנו סומכים עליו מאוד – בדיקת דרכים חלופיות, האם יש חשש להתפשטות רחבה בתוך המתחם.

יעקב אשר: לכן אנחנו מבקשים שזה יהיה כמה שיותר קרוב לעניין הזה, ואולי אפילו כמוהו.

יעקב אשר: אני לא אכנס כרגע לוויכוח, כי את זה תוכלו לעשות גם אחר כך, יהיה לכם זמן לשיעורי בית.

אלי אבידר: בואו נצביע, אפשר להצביע?

שרון אלרעי-פרייס: לפני שאתם מצביעים, אני רוצה להגיד משהו.

אלי אבידר: למה?

אלי אבידר: בואו נצביע.

יעקב אשר: קודם כל קארין צריכה לדבר, יש נקודות של נכי צה"ל ושל האגודות למיניהן.

אלי אבידר: לא לא, בואו נצביע.

אלי אבידר: בוא נעשה הצבעה רק על סעיף 6.

יעקב אשר: לא לא, אדוני רוצה לנהל את הישיבה – לא.

שרון אלרעי-פרייס: קודם כל נתחיל מזה שביקשת שנגיד דברים ביושר.

שרון אלרעי-פרייס: אני מבטיחה לכם שבפורום הזה ובכל פורום אחר נאמר רק דברים ביושר.

שרון אלרעי-פרייס: בפקודת בריאות העם יש סמכויות מאוד רחבות לרופא מחוזי, והסמכויות האלה לעתים נדירות ביותר מופעלות.

שרון אלרעי-פרייס: הרופאים המחוזיים הם אנשים מקצועיים שלוקחים את כל השיקולים בחשבון.

שרון אלרעי-פרייס: מתי אנחנו כן נרצה לסגור מקום עבודה?

שרון אלרעי-פרייס: מה הרציונל?

שרון אלרעי-פרייס: 1.

שרון אלרעי-פרייס: כשאתה צריך לבצע חקירה אפידמיולוגית, אתה יודע שיש מישהו שהוא מאומת, אתה לא יודע עם מי הוא בא במגע, וכדי להבין את מי צריך לבודד, את מי צריך לדגום ומה צריך לעשות, צריך קודם כל לעצור ולהבין מי נגד מי; 2.

שרון אלרעי-פרייס: במצבים שבהם אנחנו חושבים שהמקום עצמו מהווה סיכון.

שרון אלרעי-פרייס: אני בטוחה שאתם יודעים שהווירוס נמצא על משטחים ולא רק בהבל פה של אנשים.

שרון אלרעי-פרייס: הרבה מאוד פעמים אתה צריך לסגור מקום כדי לנקות אותו, כדי לחטא אותו, כדי לוודא שהוא לא סכנה בריאותית לציבור.

שרון אלרעי-פרייס: הדבר הזה הוא בסמכות ובאחריות של רופא מחוזי, שמוכשר לכך ומאומן לכך, ויש לנו רופאים מחוזיים הכי טובים שיש, אף אחד שם לא עובד שנה ולא שנתיים.

שרון אלרעי-פרייס: אני לא יכולה להגיד שהם יבדקו את ההשלכות על העובדים של סגירת בית העסק, זה לא נכון בעיניי.

שרון אלרעי-פרייס: ההחלטות שלהם צריכות להיות מקצועיות, האם המקום הזה הוא מסוכן – כן או לא.

שרון אלרעי-פרייס: זה מה שהם עושים.

שרון אלרעי-פרייס: הם גם ככה פועלים בצורה מידתית.

שרון אלרעי-פרייס: הם עובדים עם הרשויות, אלה אנשים שעובדים כל הזמן עם השטח.

שרון אלרעי-פרייס: הם בעצמם לא רוצים לסגור מקומות עסקים, אם זה לא סיכון בריאותי.

שרון אלרעי-פרייס: רק כדי לסבר את האוזן מבחינת נתונים, מתחילת חודש אוגוסט היו 293 אירועים שבהם היה ברור מתי האדם נדבק, ואני מסכימה אתך שהנושא הזה הוא בעייתי, כי אם אדם נדבק, הוא לא בהכרח יודע מאיפה, אבל לפעמים זה מאוד ברור מי ה-index case, מי האדם המדביק.

שרון אלרעי-פרייס: מתוך המקומות האלה לא נסגר מקום עסק אחד.

שרון אלרעי-פרייס: זאת אומרת, שלא מפעילים את זה בצורה לא מידתית ולא שקולה.

שרון אלרעי-פרייס: לא צריך לקחת מרופאי המחוזות את הכלים לעשות מה שהם צריכים כשהם צריכים, ואני חושבת שזה חשוב להשאיר את זה.

יעקב אשר: תודה.

יעקב אשר: בכל זאת יהיו שתיים או שלוש תקנות שאני אמליץ לאשר אותן, אבל לאשר לטווח יותר קצר כדי לתת אפשרות לשנות את הדברים עד כמה שאפשר.

יעקב אשר: לא אמרתי לקחת את מה שאמרנו ככזה ראה וקדש, אבל יש דברים בשים לב, כי כשאנחנו מדברים על חקיקה, חקיקה היא מצפן.

יעקב אשר: ברור שבסוף שיקול הדעת הראשוני זה הצלת חיים, זה ברור לכל אחד, בוודאי לרופא מחוזי זה ברור.

יעקב אשר: אם את כותבת את זה ככה בצורה פשוטה, קודם כל שמים אמברקס ואומרים: אחר כך נחשוב.

שרון אלרעי-פרייס: אני רק אומרת שהם לא פועלים כך.

שרון אלרעי-פרייס: הם בפועל לא פועלים כך, במשך שנים ועשרות שנים לא פועלים כך.

יעקב אשר: אבל אם הם לא פועלים, גם לא צריך חקיקה על כלום, אז בוא ניתן להם את שיקול הדעת לכל דבר.

יעקב אשר: התפקיד שלנו לכוון, לתת את המצפן.

יואב סגלוביץ': אם השיקול הוא מקצועי, ואני מקבל את זה, וזה באמת נעשה במידתיות, למה כל כך הרבה אנשים יכולים להחריג מקומות שהם מסוכנים לא פחות?

שרון אלרעי-פרייס: יש החרגה למקומות עבודה חיוניים מתוך מחשבה שלא היינו רוצים לסגור מקומות עבודה חיוניים.

יואב סגלוביץ': למה מוסד להשכלה גבוהה?

יואב סגלוביץ': הרי לא כל המוסד נסגר, ייסגר משהו במוסד.

שרון אלרעי-פרייס: זה מה שבפועל עושים.

שרון אלרעי-פרייס: מה זה המקצוע של בריאות הציבור?

שרון אלרעי-פרייס: זה איזון של מניעה מול נזק אחר, זה לא כמו לטפל בחולה בטיפול נמרץ, שאתה נאבק על חייו.

יואב סגלוביץ': אני סומך על הרופא המחוזי; אני פחות סומך על אלה שצריכים להחריג.

שרון אלרעי-פרייס: אבל מי שמכריע זה הרופא המחוזי.

יואב סגלוביץ': מי שמחריג הוא גם הרופא?

יעקב אשר: כן.

שרון אלרעי-פרייס: זאת הסמכות של הרופא המחוזי.

שרון אלרעי-פרייס: כשהם סוגרים, הם סוגרים את המינימום שצריך.

קארין אלהרר: אין התניה של שיקול הדעת, אין מדרגות, זה או אפס או 100.

שרון אלרעי-פרייס: זה לא אפס או 100, הם יכולים במקום גדול שבקומה מסוימת יש חשד להדבקה, לסגור את הקומה הזאת – זה בדיוק שיקול הדעת שלהם, הם לא סוגרים את כל הבניין.

יואב סגלוביץ': מי שמחריג זה לא הרופא המחוזי?

תמי סלע: אתה מסתכל על תקנה 7? יש גופים שהוחרגו לחלוטין, כמו משרדי ממשלה – והיה על זה דיון אתמול – ורשימה של גופים שחלקם חיוניים, חלקם אולי פחות.

יואב סגלוביץ': אני מבין מה היה, רק אני עדיין שואל – אם השיקול הוא שיקול רפואי, עם כל הכבוד - - -

תמי סלע: נכון, זה אחד הדברים שעלו פה.

תמי סלע: אם אומרים שזה הכרחי במצבים מסוימים, למה - - -

יואב סגלוביץ': אני לא יכול להסתכל על סעיף 6 כאילו לא קיים סעיף 7.

תמי סלע: ו-8.

תמי סלע: 7 – זה נכון שיש שם מעסיקים ציבוריים שכן ניתן לסגור אותם.

תמי סלע: למרות הסגירה, מי שעומד בראש אותו מוסד, מוסד להשכלה גבוהה או רשות מקומית, ייתן אישור לעובד שצריך להגיע בכל זאת להגיע כדי להמשיך לספק שירות חיוני , ופה זה לא שיקול של הרופא המחוזי אלא של מנהל המוסד.

יעקב אשר: על תקנה 6 דיברנו.

יעקב אשר: קארין, את רוצה לדבר על תקנה 8?

קארין אלהרר: כן, דיברנו על זה אתמול.

אלי אבידר: רק לגבי תקנה 6, אני רוצה לדעת אם זאת העמדה של המל"ל, המל"ל עומד מאחורי התפיסה הזאת לסגור?

אלי אבידר: תקנה 6, אתם כל כך לחוצים להעביר אותה ולא לשנות אותה?

אלי אבידר: אני ישר רואה בצל את המל"ל.

יעקב אשר: אתה פשוט טועה, ואני אסביר לך את זה אחר כך במליאה.

קארין אלהרר: אנחנו מצביעים?

יעקב אשר: אני רוצה להצביע.

קארין אלהרר: יאללה, תעלה להצבעה.

אלי אבידר: הוא רוצה להעלות, כי הוא השיג עכשיו את הרוב.

יעקב אשר: אני לא משיג רוב.

אלי אבידר: לא, מה פתאום.

אלי אבידר: .. מה פתאום, האנשים מגיעים לפה לבד...

יעקב אשר: עכשיו אתה תקשיב לי.

אלי אבידר: אני לא אקשיב.

אלי אבידר: אמרתי לך, זה יעלה יותר זול לשים לכולנו חליפות אסטרונאוטים.

אלי אבידר: זה יהיה יותר זול למדינת ישראל.

קארין אלהרר: יעקב, כל האירוע הזה של התקנות האלה – אתמול היו כאן נציגים שהתנגדו גם מהקואליציה.

אלי אבידר: הם לא פה.

קארין אלהרר: היום אנחנו רואים שהחליפו אותם.

יעקב אשר: אבל אני לא החלפתי את דעתי מאתמול, נכון?

יעקב אשר: את רוצה לדון בעניין, או שאת רוצה להסביר לי מה קרה בקואליציה?

קארין אלהרר: אני אדון במה שאני רוצה, אני בזכות הדיבור שלי ואני אגיד מה שאני רוצה, לא מה שאתה חושב.

קארין אלהרר: כל הנוכחים בדיון אתמול התנגדו לדבר הזה.

קארין אלהרר: יעקב, אתה גם דיברת לאורך כל הדיונים בחוק הקורונה הגדול, שהדברים יהפכו להיות מסודרים.

קארין אלהרר: אם אתה מאשר היום תקנות, מחליף אותן עוד פעם ביום שלישי, אין דבר שדומה לסדר באירוע הזה.

יעקב אשר: ומה ההצעה שלך?

יעקב אשר: לבטל?

יעקב אשר: לבטל ואז יש סדר?

אלי אבידר: כן, אם אתה תבטל, יהיה סדר.

מיכאל מלכיאלי: אסור לבטל את זה.

אלי אבידר: כן, לבטל.

קארין אלהרר: חד-משמעית כן.

אלי אבידר: כן, אם תבטל, יהיה סדר.

קארין אלהרר: אבל למה אתם צועקים?

קארין אלהרר: זה מפריע לי.

מיכאל מלכיאלי: קארין מבקשת שקט מכולם.

קארין אלהרר: גם מהיושב-ראש.

קארין אלהרר: אם תסתכל על תקנה 8, לבכם לא נכמר כשמדובר במרכזים שיקומיים?

קארין אלהרר: באמת אני אומרת לך.

יעקב אשר: אבל אם את מבטלת, לא הכנסת אותם.

יעקב אשר: לא הכנסת אותם, את לא עושה כלום, את רק רושמת וי לאופוזיציה.

קארין אלהרר: גם עכשיו אתה לא מכניס אותם, אז מה העניין?

יעקב אשר: תשמעי מה אני מציע.

תמי סלע: המרכזים השיקומיים כן נכנסים, הם אולי לא כתובים - - -

קריאה: לא נכון.

יעקב אשר: אין זכות דיבור לאף אחד.

ניצן הורוביץ: שאלת הבהרה, הרי זה נוגע לעובדים, מה לגבי אנשים מסוג אחר שבאים למקום עבודה שהם לא עובדים, למשל לצורך פגישות?

קארין אלהרר: וגם מה עם משרדים ממשלתיים?

יעקב אשר: גם זה.

קארין אלהרר: איפה?

יעקב אשר: את לא שומעת.

קארין אלהרר: ביום שלישי.

יעקב אשר: לא, עכשיו.

קארין אלהרר: לא, תמשיך לתת להם לנהל פה את הוועדה.

יעקב אשר: איזה לנהל?

יעקב אשר: את כרגע מדברת לא לעניין.

קארין אלהרר: כי זה לא נוח.

יעקב אשר: אבל את מדברת באמצע רשות דיבור של מישהו אחר.

קארין אלהרר: גם לי הפריעו, אז מה?

יעקב אשר: ניצן לא הפריע לך.

ניצן הורוביץ: פשוט שאלתי שאלה, מקום עבודה זה לא רק עובדים במשכורת ועם תלוש, זה גם כל מיני אנשים אחרים, לצורך העניין לקוחות, קהל, כל מיני.

ניצן הורוביץ: זה חל גם עליהם או לא?

מיכל גולדברג: ההוראות שנוגעות לקהל, לציבור שמגיע למקומות, מוסדרות בתקנות שדנו בהן בתחילת השבוע בוועדה, תקנות הגבלת פעילות.

מיכל גולדברג: שם יש בדיוק את האסדרה, חובת מדידת חום, תשאול, מספר האנשים שאפשר למקום, יחס של אחד לשבע, מניעת התקהלות וכו' וכו'.

מיכל גולדברג: כל ההוראות האלה שנוגעות לציבור הרחב שמגיע למקום, מוסדרות בתקנות הגבלת פעילות.

מיכל גולדברג: התקנות האלה נוגעות לעובדים בלבד.

ניצן הורוביץ: אדוני היושב-ראש, אני אשאל שאלה שנוגעת לנו ישירות.

ניצן הורוביץ: אני מפלגה, מותר לי לקיים ישיבה בתוך המפלגה?

ניצן הורוביץ: זה נחשב בתקנות האלה, או שחל על זה משהו אחר?

מיכל גולדברג: אם זה בכנסת, הכנסת מוחרגת.

ניצן הורוביץ: לא בכנסת.

מיכל גולדברג: במקום אחר – זה נחשב למקום פתוח לציבור, זה תחת תקנות הגבלת פעילות.

ניצן הורוביץ: פתוח לציבור, אבל אלה אנשים - - -

יעקב אשר: תקני אותי אם אני טועה, כשדיברנו על הגבלת פעילות, דיברנו על התייחסות למועצת עיר של רשות מקומית.

יעקב אשר: את אומרת שמקום עבודה שבאים אליו אנשים, הוא בהגדרה של מקום פתוח לציבור.

מיכל גולדברג: נכון, תחת תקנות הגבלת פעילות.

ניצן הורוביץ: בהנחה שבשבוע הבא מתפזרת הכנסת ואנחנו הולכים למערכת בחירות, איך אני כמפלגה אמור לנהל את זה?

ניצן הורוביץ: מה חל עלי?

קארין אלהרר: הוא לא רוצה שתנהל את זה.

יואב סגלוביץ': שאלה טובה.

ניצן הורוביץ: מה אני אמור לעשות או לא אמור לעשות?

יעקב אשר: השאלה אם זה מקום עבודה או זה תחביב?

מיכאל מלכיאלי: ניצן שואל שאלה מצוינת, איך עושים מערכת בחירות?

יעקב אשר: בשביל זה לא עושים מערכת בחירות.

יעקב אשר: ..

מיכאל מלכיאלי: ניצן, יכול להיות שיש מפלגות שאצלן כנס זה כמו הפגנה.

מיכאל מלכיאלי: ..

ניצן הורוביץ: זה הרבה כסף, יש לי גם אחריות, אני רוצה לדעת אם יש ביטוח או אין ביטוח.

ניצן הורוביץ: אני באמת שואל.

מיכאל מלכיאלי: כנס מפלגה נחשב כמו הפגנה שמותר.

יעקב אשר: ניצן, בישיבה הבאה שתהיה על התקנות, והיא תהיה, כי הם יהיו חייבים להביא את התקנות גם על הפעילות – ואגב, שם זה יותר רלוונטי על הפעילות הכללית – נעלה את הנושא הזה, נקודה מצוינת.

יעקב אשר: זה כמו שיואב בזמנו העלה לגבי פיזור הכנסת.

ניצן הורוביץ: מערכת בחירות זה לא מגה אירוע, זה מגה סופר ארכי-אירוע בין יבשתי.

יעקב אשר: אני רוצה לסכם.

יעקב אשר: ההמלצה שלי לחבריי כולם, אבל האופוזיציה תעשה מה שהיא רוצה, זה בסדר, שאין שום נפקותה בביטול עכשיו חוץ מהנאה מהעניין הזה.

יעקב אשר: זה נשק שאני שומר לעצמי ליום הדין, מה שנקרא, אם הוא יגיע, ויום דין אחד הוא הולך להגיע בכל מקרה.

אלי אבידר: יום שני.

יעקב אשר: לכן ההמלצה שלי שבאותן נקודות שדיברנו עליהן, ההשגה של התאחדות הקבלנים לגבי אתרי בנייה – לא אכנס לזה כרגע – גם לדעת משרד השיכון, גם באוצר אני שומע מנגינות אחרות, אני אומר לממשלה: שבו ותכינו את זה כשתביאו את התקנות.

יעקב אשר: ברור שלא יכול להיות שמשרד זה אותו אתר עבודה כמו בניין ופיגומים.

יעקב אשר: חייבת להיות החרגה.

יעקב אשר: לא אכפת לי שלא תהיה החרגה סתם, אבל שתהיה החרגה מהותית בעניין הזה.

יעקב אשר: דיברנו עכשיו על סעיף 6.

יעקב אשר: שמענו את דבריך ואני מקבל אותם, אבל תביני, זאת חקיקה שגם מכוונת פעולה, היא לא רק חקיקה.

יעקב אשר: אין פה דברים שאנשים יקבלו עליהם גליוטינה, אבל היא חקיקה קצת אחרת, היא מכוונת, ולכן חשוב מאוד שזה יגיע לכיוון הנוסח שאנחנו דיברנו עליו עד כמה שאפשר.

יעקב אשר: תקנה 8 – יש נושא של כל ההחרגות.

יעקב אשר: קודם כל, לא מקובלת עלינו החרגה גורפת של משרדי ממשלה.

יעקב אשר: אין לי בעיה שזה יהיה בדרגה מסוימת אחרת, אבל לא החרגה גורפת, לאוזני משרד הבריאות והמשפטים.

יעקב אשר: בנושא של הנכים, יש אתר של האגף לשיקום של צה"ל לגבי זכויות נכי צה"ל ואגף השיקום של משרד הביטחון לגבי המתקנים שלו.

יעקב אשר: העלתה חברת הכנסת קארין אלהרר שגם במוסדות שהם אינם של הצבא, שהם לא של נכי צה"ל, אבל מקומות שהם - -

קארין אלהרר: - - שיקומיים לילדים ולמבוגרים.

יעקב אשר: - - זאת לא פעילות, זה החיים, זאת האפשרות להתקדם בהם.

תמי סלע: זה מוחרג על פי התוספת, אולי לא מספיק ברור.

יעקב אשר: נכון, אנחנו ביקשנו פירוט.

תמי סלע: היא לא מספיק ברורה ומסודרת.

יעקב אשר: שיהיו פירוט או הכוונה רוחבית יותר ברורה, שתיתן מענה למקומות האלה, כמו: אקי"ם, איל"ן וכו', כי שם זאת הבריאות של האזרחים, זאת הבריאות שהיא חשובה מאוד.

יעקב אשר: שאני לא אשכח משרדי ממשלה – בתיקון 8 – לכן אני מציע ומעלה להצבעה - - -

עינב קאבלה: למה להצביע אם לא מכניסים את ההערות האלה?

יעקב אשר: יש לנו שלוש אפשרויות: 1.

יעקב אשר: לא לדון ואז אוטומטית זה ממשיך; 2.

יעקב אשר: לאשר את כל הסעיפים כמו הבקשה, או לבטל את הכול; 3.

יעקב אשר: לבטל סעיפים, אבל ברגע שאני מבטל אותם, אנחנו אומרים: למה עשו רק כאן?

יעקב אשר: תעשו גם כאן, אבל אם אני מבטל את הכול, אני עושה הפקרות, שאני לא לוקח אותה על הכתפיים שלי בשלב הזה.

יעקב אשר: אין עונשין אלא אם מזהירין.

יעקב אשר: אנחנו נמצאים במשא ומתן.

קארין אלהרר: אתה אומר שיהיה חמור יותר?

יעקב אשר: יש אפשרות נוספת, שהצגתי אתמול.

יעקב אשר: לא שיניתי את דעתי מאתמול.

יעקב אשר: נכון שהיו פה כמה חברים שחשבו בהתחלה אחרת, אבל אני חושב שאם הם היו יותר נוכחים בדיונים כל הזמן – לפחות אחד מהם – הם היו יודעים למה אני מתכוון.

יעקב אשר: ההצעה שלי היא שלמעט תקנה 6 ו-8, אנחנו נאשר את הכול ל-28 יום המלאים, שזה דה-פקטו 21; לגבי 6 ו-8, אנחנו נאשר את זה עד ה-25 לחודש, כמו שאישרנו את תקנות הפעילות.

יעקב אשר: אני לא נותן זמן נוסף, ימצאו את הזמן שלהם.

יעקב אשר: אנחנו נבחן את התיקונים שנעשו בשבוע הבא, כשהקבינט יקבל את ההחלטה שלו וזה ינוסח, ואז אנחנו נהיה בדילמה האמיתית מבחינתנו מה לעשות.

יעקב אשר: אבל סתם לבטל – אין בזה שום עניין.

עינב קאבלה: אבל מה לגבי הגופים הנוספים שצריך להכניס לתוספת, כמו נכי צה"ל?

יעקב אשר: זה מה שאמרתי הרגע, 6 ו-8 מכסים את התאחדות הקבלנים, את נכי צה"ל מהצד השני, את אי החרגת הממשלה באופן גורף מצד שלישי.

תמי סלע: אבל זה מטעה, כי הם מוחרגים היום.

אפרת פרוקציה: נכונה פה ההערה, שנדרשת עבודה קצת יותר מ-6 ו-8, כי יש פה בקשה של ארגון נכי צה"ל לתקן את התוספת.

אפרת פרוקציה: זה תיקון שמבהיר, אני מבינה את הצרכים שלהם ואנחנו רוצים להבהיר, אבל לכן אנחנו מבקשים יותר זמן כדי שנעשה עבודה רצינית מבחינת ניסוח.

קארין אלהרר: אבל זה לא רק נכי צה"ל.

אפרת פרוקציה: מבחינת המהות, אין לי שום מחלוקת איתם, אנחנו כולנו מסכימים גם עם ההערה של חברת הכנסת אלהרר, גם עם ההערות של נכי צה"ל, אין שאלה שהם אמורים להיות מוחרגים.

אפרת פרוקציה: אנחנו כן רוצים שהות וזמן קצת יותר ארוך כדי שנוכל להביא לממשלה משהו שהוא יותר מסודר מבחינת התוספת.

אפרת פרוקציה: אנחנו כן נודה אם תתנו לנו זמן קצת יותר ארוך, ממילא הדברים האלה לא רלוונטיים לשבוע הקרוב.

קארין אלהרר: הנה יעקב, היא אמרה, לא אני.

אפרת פרוקציה: זה יהיה רלוונטי אולי לתקופת החגים, אם יהיו סגרים.

אפרת פרוקציה: אנחנו כן רוצים לעשות עבודה אמיתית ויסודית ולהביא משהו שכולל את כל ההערות של כולם.

יעקב אשר: אני לא הולך לעשות ארבעה תהליכים על כל דבר.

יעקב אשר: אני לא הולך לעשות את זה, וזה לא דו-שיח כרגע.

יעקב אשר: אנחנו נעשה את זה עד יום שלישי.

יעקב אשר: עד יום שלישי תוכלו לעשות עבודה.

יעקב אשר: אם היא לא תהיה מושלמת לגמרי, יהיה לכם תמיד מקצה שיפורים גם אחר כך, כי אל תשכחי שהתקנות האלה בעוד 21 יום בכל מקרה צריכות להיות מחודשות בקבינט.

תהלה פרידמן: אנחנו מבקשים התייעצות סיעתית, אנחנו רוצים לדבר עם מי שהיה אתמול.

קארין אלהרר: זה עוול.

אוסאמה סעדי: מי שהיה אתמול, ברח כרגיל.

יעקב אשר: לא, הוא לא ברח, הוא מנהל ישיבה.

עינב קאבלה: בשביל מה ההערה הזאת?

עינב קאבלה: באמת היא מיותרת.

יעקב אשר: התייעצות סיעתית חמש דקות.

אפרת פרוקציה: אם אפשר להוסיף עוד הערה אחת – נראה לי שהדברים של נציגי הבריאות לא הובנו.

אפרת פרוקציה: לעמדת משרד הבריאות, וכדאי שהיא תובן לוועדה, בכל מקום עבודה שבו רוצים לעבוד ללא מסיכה, צריך לשים מחיצה בגובה של 1.20 מטר - - -

אלי אבידר: גברתי, אנחנו בהתייעצות סיעתית, אף אחד לא שומע.

יעקב אשר: רבותי, אני עובר להצבעה.

יואב סגלוביץ': אתה עובר על כל סעיף או על כולם ביחד?

קארין אלהרר: תצביע על 6 ,7 ו-8 בנפרד.

יעקב אשר: אני מציע שתוקף האישור של תקנה 6 – ההארכה היא עד ה-25 לחודש, מי בעד?

יעקב אשר: התקנה אושרה.

אלי אבידר: מה אושרה?

אלי אבידר: תשאל מי נגד.

יעקב אשר: סליחה, קורה, מי נגד?

אלי אבידר: אתה רוצה שנצא?

אלי אבידר: לא קורה.

אלי אבידר: תספור בבקשה.

אלי אבידר: בעד – 7

אלי אבידר: אושר.

אלי אבידר: כמה היו בעד?

יעקב אשר: שבעה מול חמישה, האישור התקבל עד ה-25 באוגוסט.

יעקב אשר: התקנה התקבלה.

יעקב אשר: תקנה 8 – מי בעד אישור התקנה עד ה-25 לחודש?

יעקב אשר: מי נגד?

יעקב אשר: בעד – רוב

יעקב אשר: אושר.

יעקב אשר: התקנה התקבלה.

יעקב אשר: אני מעלה את שאר התקנות לאישור, לפי דרישת - - -

קארין אלהרר: מה עם 7?

יעקב אשר: תקנה 7 – מי בעד אישור התקנה עד ה-25 לחודש?

יעקב אשר: מי נגד?

יעקב אשר: בעד – רוב

יעקב אשר: אושר.

יעקב אשר: התקנה אושרה עד ה-25 לחודש.

אוסאמה סעדי: אני גם נגד.

אלי אבידר: הכי חשוב שתבינו קואליציה על מה הצבעתם.

אלי אבידר: אתם תסגרו עסקים.

יעקב אשר: עכשיו על שאר התקנות, אנחנו מאשרים לפי מה שהממשלה ביקשה.

יעקב אשר: מי בעד שאר התקנות עד ה-8 בספטמבר לפי בקשת הממשלה?

יעקב אשר: הצבעה בעד – 7 נגד – 4 אושר.

יעקב אשר: שבעה מול ארבעה.

יעקב אשר: התקנות אושרו.

יעקב אשר: תודה רבה, יום טוב לכולם.